S-135/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 24. janúar 2006 á hendur G-kk-þgf Þ-kk-þgf G-kk-þgf, Asparfelli 10, Reykjavík, G-kk-þgf Þ-kk-þgf G-kk-þgf, Flétturima 7, Reykjavík og S-kk-þgf G-kk-þgf Á-kk-þgf, Skipasundi 49, Reykjavík.

Í þinghaldi í dag var þáttur meðákærða S-kk-ef G-kk-ef klofinn frá máli þessu og gefið númerið S-669/2006.

Ákærðu eru gefin að sök fjársvik, með því að hafa, í september 2004 í Reykjavík, nema annars sé getið, svikið út á eftirgreindum stöðum fjármuni, vörur og þjónustu með því að láta skuldfæra andvirði þeirra heimildarlaust á kreditreikning annars manns hjá Visa Ísland svo sem rakið er:

I.

Ákærðu G-kk-þf Þ-kk-þf og G-kk-þf Þ-kk-þf fyrir að hafa, 25. september, staðið saman að því að svíkja út 277.190 kr. í reiðufé og vörur að andvirði 20.960 kr. á eftirgreindum stöðum:

1) 45.000 kr. í reiðufé í KB-banka, Kringlunni.

2) 45.000 kr. í reiðufé í Íslandsbanka, Kringlunni.

3) 147.190 kr. í reiðufé í Sparisjóði Kópavogs, Smáralind, Kópavogi, með 2 skuldfærslum að fjárhæð 65.000 kr. og 82.190 kr.

4) 40.000 kr. í reiðufé í spilasalnum Háspenna við Ingólfstorg með 2 skuldfærslum að fjárhæð 30.000 kr. og 10.000 kr.

5) Vörur að andvirði 20.960 kr. í versluninni Útilíf, Kringlunni.

II.

Ákærðu G-kk-þgf Þ-kk-þf og [ ... ] fyrir að hafa, þann 26. september, svikið út 40.000 kr. í reiðufé hjá Sportbarnum, Álfheimum 74, með 2 skuldfærslum, hvorri að fjárhæð 20.000 kr.

III.

Ákærða G-kk-þf Þ-kk-þf fyrir að hafa svikið út vörur í söluturninum Fljótt og gott, Sundagörðum 2, þann 26. september vörur að andvirði 3.535 kr. og þann 28. september vörur að andvirði 1.840 kr.

Framangreind brot eru talin varða við 248. gr. almennra hegningarlaga nr. 19/1940.

Þess er krafist, að ákærðu verði dæmdir til refsingar.

Í málinu er þess krafist af hálfu eftirgreindra að ákærðu verði dæmdir til greiðslu skaðabóta:

Háspenna ehf. krefst skaðabóta að fjárhæð 40.000 kr. ásamt vöxtum samkvæmt 8. gr. vaxtalaga nr. 38/2001 frá 25. september 2004 en síðan dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

Útilíf ehf. krefst skaðabóta að fjárhæð 20.960 kr. ásamt vöxtum samkvæmt 7. gr. vaxtalaga frá 25. september 2004 en síðan dráttarvöxtum samkvæmt III. kafla vaxtalaga til greiðsludags.

Af hálfu ákærðu er krafist vægustu refsingar er lög leyfa.

Sækjandi féll í þinghaldi frá sakarefnum samkvæmt 1. 2. og 5. tl. I. kafla ákæru á hendur ákærða G-kk-þgf Þ-kk-þgf. Þá féll sækjandi frá sakarefnum samkvæmt 4. tl. I. kafla ákæru á hendur G-kk-þgf Þ-kk-þgf.

Eftir ofangreindar breytingar á ákæru hafa ákærðu skýlaust játað brot sín.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða G-kk-ef Þ-kk-ef og ákærða G-kk-þgf Þ-kk-þgf hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærðu og öðrum gögnum málsins að ákærðu eru sekur um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði, G-kk-nf Þ-kk-nf, er fæddur í desember 1979. Hann hefur sjö sinnum verið dæmdur fyrir brot gegn hegningarlögum og umferðarlögum. Hann gekkst undir sátt á árinu 2004 fyrir brot gegn lögum um ávana og fíkniefni. Á sama ári gekkst hann undir sátt vegna brota á umferðarlögum, auk þess að vera dæmdur vegna brota gegn þeim lögum. Loks var hann 25. janúar 2005 dæmdur í 15 daga fangelsi fyrir réttindaleysisakstur. Þann 28. október 2005 var hann dæmdur í 30 daga fangelsi fyrir þjófnað. Brot ákærða í þessu máli eru hegningarauki við þrjá síðastgreindu dómanna. Verður refsing því ákveðin með hliðsjón af 78. gr. laga nr. 19/1940. Ákærði var dæmdur samtals í 90 daga fangelsi í þessum dómum. Verður að ætla að honum hefði ekki verið gerð frekari refsing ef um þau brot hefði verið dæmt á sínum tíma sem hér eru til umfjöllunar. Með hliðsjón af því verður honum ekki gerð frekari refsing hér.

Ákærði, G-kk-nf Þ-kk-nf, er fæddur í september 1979. Ákvörðun refsingar yfir honum var frestað skilorðsbundið í tvö ár 11. janúar 2005 vegna þjófnaðar. Brot hans í þessu máli eru framin fyrir dóminn frá 11. janúar. Ber því að ákvarða refsingu með hliðsjón af 78. gr. laga nr. 19/1940. Rétt þykir þó með hliðsjón af brotum ákærða hér að taka dóminn frá 11. janúar upp og ákvarða ákærða refsingu í einu lagi hér. Verður refsing hans ákveðin fangelsi í 30 daga, sem heimilt þykir að skilorðsbinda með þeim hætti er í dómsorði greinir.

Ákærðu hafa samþykkt skaðabótakröfur í málinu. Ákærði G-kk-nf Þ-kk-nf greiði samkvæmt því Háspennu ehf. 40.000 krónur í skaðabætur ásamt vöxtum samkvæmt 8. gr. laga nr. 38/2001 frá 25. september 2004 til 24. mars 2006 en með dráttarvöxtum samkvæmt III. kafla laganna frá þeim degi til greiðsludags.

Ákærði G-kk-nf Þ-kk-nf greiði Útilíf ehf. 20.960 krónur í skaðabætur ásamt vöxtum samkvæmt 8. gr. laga nr. 38/2001 frá 25. september 2004 til 26. apríl 2006 en með dráttarvöxtum samkvæmt III. kafla laganna frá þeim degi til greiðsludags.

Í ljósi þess að fallið hefur verið frá sakarefnum á hendur ákærða G-kk-þgf Þ-kk-þgf greiði hann að hálfu leyti á móti ríkissjóði málsvarnarþóknun skipaðs verjanda síns, K-kk-ef S-kk-ef hæstaréttarlögmanns, 131.472 krónur.

D ó m s o r ð :

Ákærða, G-kk-þgf Þ-kk-þgf G-kk-þgf, er ekki gerð sérstök refsing í máli þessu.

Ákærði, G-kk-nf Þ-kk-nf G-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði G-kk-nf Þ-kk-nf greiði Háspennu ehf. 40.000 krónur í skaðabætur ásamt vöxtum samkvæmt 8. gr. laga nr. 38/2001 frá 25. september 2004 til 24. mars 2006 en með dráttarvöxtum samkvæmt III. kafla laganna frá þeim degi til greiðsludags.

Ákærði G-kk-nf Þ-kk-nf greiði Útilíf ehf. 20.960 krónur í skaðabætur ásamt vöxtum samkvæmt 8. gr. laga nr. 38/2001 frá 25. september 2004 til 26. apríl 2006 en með dráttarvöxtum samkvæmt III. kafla laganna frá þeim degi til greiðsludags.

Ákærði G-kk-nf Þ-kk-nf greiði að hálfu leyti á móti ríkissjóði málsvarnarþóknun skipaðs verjanda síns, K-kk-ef S-kk-ef hæstaréttarlögmanns, 131.472 krónur.

S-kk-nf S-kk-nf.